钦定古今图书集成/明伦汇编/氏族典/第347卷 > 周广
## 钦定古今图书集成/明伦汇编/氏族典/第347卷 > 周广

按《明外史周广传》：“广字克之，昆山人。弘治十八年进
士，历知莆田、吉水二县。正德中，以治最征授御史，即
疏言钱宁罪。宁见疏大怒，留之不下，传旨谪广东怀
远驿丞。越二年，迁建昌知县，有惠政。部拟除宪职，宁
矫旨再谪竹寨驿丞。世宗即位，复故官，历江西副使。
嘉靖二年，举治行卓异，擢福建按察使。六年，以右佥”
都御史巡抚江西。明年拜南京刑部右侍郎。居二年，
暴疾卒。